దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నోటీసులు అందుకున్న సినీ ప్రముఖులు వీరే?
టాలీవుడ్‌ను కుదిపేస్తున్న డ్రగ్స్ రాకెట్‌పై విచారణ వేగవంతం చేసిన సిట్ నిన్న 10 మంది సినీ ప్రముఖులకు, నేడు ముగ్గురు హీరోయిన్లకు నోటీసులు అందజేసింది.
TNN | Updated:
Jul 13, 2017, 01:57PM IST
టాలీవుడ్&zwnj;ను కుదిపేస్తున్న డ్రగ్స్ రాకెట్&zwnj;పై విచారణ వేగవంతం చేసిన సిట్ నిన్న 10 మంది సినీ ప్రముఖులకు, నేడు ముగ్గురు హీరోయిన్లకు నోటీసులు అందజేసింది. విశ్వసనీయ పోలీసు వర్గాల సమాచారం మేరకు, బాల నటుడిగా కెరీర్ ప్రారంభించి హీరోగా విజయవంతమైన చిత్రాల్లో నటించి, ప్రస్తుతం చేతుల్లో సినిమాలేమీ లేకుండా ఖాళీగా ఉన్న ఓ యువనటుడికి డ్రగ్స్ దందాలో ప్రధాన పాత్ర ఉన్నట్టు తెలుస్తోంది. అతడితో పాటు ఓ వర్ధమాన గాయకురాలి భర్తకు, ఆడియో ఫంక్షన్లు జరిగితే, తన పొగడ్తలతో హీరోలను ఆకాశానికి ఎత్తేసే ఓ నిర్మాత, తొలినాళ్లలో హీరోగా ప్రవేశించి, ఆపై సరైన విజయాలు లేక సెకండ్ హీరోగా స్థిరపడ్డ ఓ యువ నటుడు ఉన్నారు. విదేశాల నుంచి వచ్చి తొలుత హిట్ చిత్రాల్లో నటించి, ప్రస్తుతం అడపాదడపా కనిపిస్తున్న నటుడు, సినిమాలు వేగంగా తీస్తాడని పేరు తెచ్చుకున్న ఓ టాప్ డైరెక్టర్ కూడా ఈ జాబితాలో ఉన్నారు.
నేడు నోటీసులు అందుకున్న హీరోయిన్లలో బుల్లి తెరపై, ఇటు వెండి తెరపై రాణిస్తున్న ఓ నటి, సినిమా అవకాశాలు తగ్గినప్పుడు స్టేజ్ షోలు, న్యూ ఇయర్ పార్టీల్లో సందడి చేసే ఓ నటి, డైరెక్టర్లతో క్లోజ్&zwnj;గా ఉంటూ ప్రొడక్షన్ బాధ్యతలను కూడా నిర్వహించే ఓ హీరోయిన్ ఉన్నట్టు పోలీసు వర్గాలు వెల్లడిస్తున్నాయి. వీరి పేర్లను బయట పెట్టేందుకు తమకు అనుమతులు లేవని చెబుతూనే, వారి బయోడేటాలను మాత్రం బహిర్గతం చేస్తున్నాయి.
దేశవ్యాప్తంగా సంచలనం కలిగించిన హైదరాబాద్ డ్రగ్స్ కేసులో ప్రమేయముందని భావిస్తున్న ముగ్గురు తెలుగు హీరోయిన్లకు సిట్ కొద్దిసేపటి కిందట నోటీసులు పంపింది. నోటీసులు పంపినవారి పేర్లను బయటపెట్టకపోయినా, వీరంతా సిట్ ముందు విచారణకు హాజరు కావాల్సిందేనని ఎక్సైజ్ డీఐజీ అకున్ సబర్వాల్ ఆదేశించారు. ఇప్పటికే సినీరంగంలోని పది మందికి నోటీసులు ఇచ్చామని చెప్పిన ఆయన, నేడు ముగ్గురు హీరోయిన్లతోపాటు మరో టాప్ డైరెక్టరుకు కూడా నోటీసులు జారీ చేసినట్లు స్పష్టం చేశారు. వీరంతా 19 న సిట్ ఎదుట విచారణకు హాజరు కావాల్సిందేనిని, లేని పక్షంలో చర్యలు తప్పవని ఆయన హెచ్చరించారు.